turjo4nis/wikipedia-bn-dump-20250701 huggingface dataset:
কাজী আব্দুল কাদের

কাজী আব্দুল কাদের (১৯১৪-২০০২) ছিলেন পাকিস্তানি পরে বাংলাদেশী রাজনীতিবিদ। তিনি পূর্ব পাকিস্তান আইন পরিষদ ও বাংলাদেশ জাতীয় সংসদ উভেয়ের সদস্য ছিলেন।

প্রাথমিক জীবন 
কাদের ১৯১৪ সালে ব্রিটিশ ভারতের রংপুরে জন্মগ্রহণ করেন।

বাংলাদেশের মুক্তিযুদ্ধে 
কাজী কাদের প্রকাশ্যে পাকিস্তান সেনাবাহিনীকে সমর্থন ও সহায়তা করেন। নীলফামারী জেলার জলঢাকা উপজেলার কালীগঞ্জ নামক স্থানে ১৯৭১ সালে যে গণহত্যা হয় তার পেছনে তিনি সরাসরি জরিত ছিলেন বলে অনেকে মনে করে থাকে, যা পাকিস্তান সেনাবাহিনী কর্তৃক ১৭ এপ্রিল ১৯৭১ সালে সংঘটিত হয় এবং এতে প্রায় ৩০০ নিরীহ বাঙালীকে হত্যা করা হয়েছিলো।

রাজনৈতিক জীবন 
কাজী আব্দুল কাদের পূর্ব পাকিস্তান সরকারের কেন্দ্রীয় মন্ত্রীর দায়িত্ব পালন করেন। তিনি কনভেনশন মুসলিম লীগের নেতা হিসেবে পূর্ব পাকিস্তান সরকারের খাদ্য ও কৃষি মন্ত্রণালয়ের দায়িত্ব পালন করেছিলেন।

১৯৭০ সালের জাতীয় পরিষদ নির্বাচনে মুসলিম লীগ (কাইউম) এর পক্ষে অংশ নিয়ে আওয়ামীলীগের আফসার আলী খানের নিকট পরাজিত হন।

কাদের ১৯৭৯ সালে বাংলাদেশের ২য় জাতীয় সংসদ নির্বাচনে মুসলিম লীগের মনোনয়নে অংশগ্রহণ করেন। তিনি রংপুর-৩ আসন থেকে প্রতিদ্বন্দ্বীতা করেন এবং বিজয়ী হন। তিনি ১৯৯১ সালের ৫ম জাতীয় সংসদ নির্বাচনে পুনরায় মুসলিম লীগের মনোনয়নে অংশগ্রহণ করেন। তিনি নীলফামারী-৩ (সাবেক রংপুর-৪ আসন) আসনে প্রতিদ্বন্দ্বীতা করেন এবং ৪,৮৩৪ ভোট (মোট ভোটের ৪.৩৪%) পেয়ে পঞ্চম স্থান অর্জন করেন।

ব্যাক্তিগত জীবন 
কাজী আব্দুল কাদেরের ২য় স্ত্রী ছিলেন ঢাকা নবাব পরিবার এর মেয়ে নবাবজাদী কানিজ ফাতেমা। ঢাকার নবাব খাজা সলিমুল্লাহর কন্যা নবাবজাদী খুরশিদ বানুর কন্যা ছিলেন কানিজ ফাতেমা। কাজী কাদের এবং কানিজ ফাতেমা দম্পতির দুইজন পুত্র। তারা হলেন কাজী নাসের মোহাম্মদ এবং কাজী কায়েস মোহাম্মদ। কাজী নাসের মোহাম্মদ ১৯৫৮ সালে জন্ম নিয়ে ১৯৬১ সালে মৃত্যুবরণ করেন। কাজী কাদেরের অপর পুত্র কাজী ফারুক কাদের ২০০৮ থেকে ২০১৪ পর্যন্ত নীলফামারী-২ আসনের সংসদ সদস্য ছিলেন।

মৃত্যু 
কাজী আব্দুল কাদের ২০০২ সালের ২ অক্টবর ৮৮ বছর বয়সে ঢাকায় গুলশানে নিজ বাসভবনে মৃত্যুবরণ করেন।

তথ্যসূত্র 

১৯১৪-এ জন্ম
২০০২-এ মৃত্যু
বাংলাদেশী রাজনীতিবিদ
পাকিস্তানি রাজনীতিবিদ
দ্বিতীয় জাতীয় সংসদ সদস্য
রাপ্পা রায়

রাপ্পা রায় সুযোগ বন্দ্যোপাধ্যায় সৃষ্ট বাংলা সাহিত্যের অন্যতম বিখ্যাত একটি কমিকস চরিত্র। রাপ্পা রায়ের প্রথম আত্মপ্রকাশ ২০০৬ সালের জানুয়ারি মাসে আনন্দমেলা পত্রিকায় রাপ্পা রায়ের কাণ্ড কমিকসের মধ্য দিয়ে। ছয় পর্বে সমাপ্ত হয় এই কমিকস্। এরপরে রাপ্পা রায়কে নিয়ে আরও দশটি কমিকস্ তৈরি করেন সুযোগ বন্দ্যোপাধ্যায়। গল্পগুলির কেন্দ্রীয় চরিত্রে রাপ্পা ছাড়াও আছেন রাপ্পার বদমেজাজি বাবা আর পুলিশের বড়কর্তা রাপ্পার কাকা।এছাড়া, কয়েকটি গল্পে রাপ্পার অ্যাডভেঞ্চারের সঙ্গী হয়েছে তার বন্ধু টনি ও বিদেশী বন্ধু এল্ভিস। টানটান কাহিনি, মজাদার ঘটনার ঘনঘটা আর অলঙ্করণে রাপ্পা রায় বাঙালি পাঠকের কাছে ক্রমশ জনপ্রিয় কমিক্স।

কমিকস
রাপ্পা রায়ের সবকটি কমিকস্ই প্রথম প্রকাশিত হয় আনন্দমেলা পত্রিকায়। প্রথমদিকে অনিয়মিতভাবে প্রকাশিত হলেও ২০১৩ সাল থেকে নিয়মিতভাবে পূজাবার্ষিকী আনন্দমেলাতে প্রকাশিত হতে শুরু করে রাপ্পার অ্যাডভেঞ্চার। কয়েকটি কাহিনী আনন্দ পাবলিশার্স থেকে গ্রন্থাকারে প্রকাশিত হয়েছে।

চরিত্র
আর্ট কলেজ থেকে পাশ করা ও বর্তমানে "দৈনিক জয়ধ্বজা' পত্রিকায় সাংবাদিকতায় কর্মরত রাপ্পা অনেকটা "বাঙালীর টিনটিন"।টিনটিন-এর মতোই নানা দুঃসাহসিক অভিযানে জেনেশুনে ঝাঁপিয়ে পড়াই রাপ্পা রায়ের স্বভাব। আর এই রাপ্পার এই কাজে প্রবল আপত্তি তার বাবার। কিন্তু প্রশ্রয় দেন রাপ্পার কাকা পুলিশের আইজি। তাই রাপ্পা প্রায়শই ঝামেলায় জড়িয়ে পড়ে কখনও বেনারস কখনও দার্জিলিং, আসামের জঙ্গল আবার কখনও কলকাতাতেই। কোন কোন ক্ষেত্রে তার এই অভিযানের সঙ্গী হয়েছে তার বন্ধু টনি। এই টনি চরিত্রটি গল্পে কমিক রিলফের জন্য সৃষ্ট। তার ফটোগ্রাফির প্রতি ধ্যানজ্ঞান ও সহজাত বুদ্ধির অভাবে ঘটানো নানান ঘটনা পাঠকদের মনে হাসির উদ্রেক করে। রাপ্পা রায়ের কমিকস্ অঙ্কনের ক্ষেত্রেও সুযোগ বন্দ্যোপাধ্যায় অনুসরণ করেছেন টিনটিনের কমিকসের বেলজিয়ান ধাঁচ। রাপ্পার দুঃসাহসী আর বেপরোয়া মনোভাবের জন্যই তাকে ছোটো বড়ো নির্বিশেষে সকল পাঠক-পাঠিকারই পছন্দ।

গ্রন্থতালিকা 

 রাপ্পা রায় ও বাদামি চেয়ার  আনন্দ পাবলিশার্স (২০১২) ISBN 9789350401873
 দার্জিলিংয়ে রাপ্পা রায়  আনন্দ পাবলিশার্স (২০১৫) ISBN 9789350405321

তথ্যসূত্র

 আনন্দ পাবলিশার্স প্রাইভেট লিমিটেড
 আনন্দমেলা,মে এবং জুন,২০০৬-ধূলোখেলা
 আনন্দমেলা পত্রিকা সংগ্রহ

কাল্পনিক বাঙালি ব্যক্তি
কমিক
কমিক চরিত্র
কাল্পনিক হিন্দু
আউসগ্রাম বিধানসভা কেন্দ্র

আউসগ্রাম (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।

এলাকা 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭৩ নং আউসগ্রাম (এসসি) বিধানসভা কেন্দ্রটি গুসকরা পৌরসভা, আউসগ্রাম-১ সমষ্টি উন্নয়ন ব্লক এবং আউসগ্রাম-২ সমষ্টি উন্নয়ন ব্লক গুলির অন্তর্গত।

আউসগ্রাম বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১ 
২০১১ সালের নির্বাচনে, সিপিআই (এম) এর বাসুদেব মেটে তার নিকটতম প্রতিদ্বন্দ্বী কংগ্রেসের চঞ্চল কুমার মণ্ডলকে পরাজিত করেন।

১৯৭৭-২০০৬ 
২০০৬, ২০০১ এবং ১৯৯৬ সালে সিপিআই (এম) এর কার্তিক চন্দ্র বাগ আউসগ্রাম (এসসি) কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের ছায়া চৌধুরীকে এবং তৃণমূল কংগ্রেসের সুকুমার মণ্ডলকে, কংগ্রেসের সুকুমার সাহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর শ্রীধর মালিক নিকটতম প্রতিদ্বন্দ্বী কংগ্রেসের ছায়া রানী চৌধুরীকে, কংগ্রেসের বিশ্বম্বর মণ্ডলকে, কংগ্রেসের চঞ্চল কুমার মণ্ডলকে এবং জনতা পার্টির মদন লোহারকে পরাজিত করেন।

১৯৫৭-১৯৭২ 
সিপিআই (এম) এর শ্রীধর মালিক ১৯৭২ এবং ১৯৭১ সালে জয়ী হন। সিপিআই (এম) এর কৃষ্ণচন্দ্র হালদার ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের কানাই লাল দাস জয়ী হন। ১৯৫৭ সালে প্রথম আসন যখন গঠন করা হয়, তখন দুটি আসন ছিল, একটি সাধারণ এবং অন্যটি এসসি জন্য সংরক্ষিত ছিল। ১৯৬২ সাল থেকে এসসি জন্য সংরক্ষিত করা হয়। ১৯৫৭ সালে কংগ্রেসের আনন্দ গোপাল মুখার্জী এবং কানাই লাল দাস উভয়ই জয়ী হন।

তথ্যসূত্র 

পশ্চিমবঙ্গের বিধানসভা কেন্দ্র
১৯৫২-এ পশ্চিমবঙ্গে প্রতিষ্ঠিত
পূর্ব বর্ধমান জেলার রাজনীতি
পুত্রজায়া

পুত্রজায়া, অফিশিয়ালি  ফেডেরাল টেরিটরি অব পুত্রজয়া নামে পরিচিত ৷ এটি মালয়েশিয়ার সাংবিধানিক রাজধানী শহর ।  ()

চিত্রশালা

তথ্যসূত্র 

১৯৯৫-এ মালয়েশিয়ায় প্রতিষ্ঠিত
মালয়েশিয়ার উপদ্বীপ
পরিকল্পিত রাজধানী
ছিটমহল ও এক্সক্লেভ
মালয়েশিয়ার শহর
মনে রেখ

মনে রেখ  মৃগাঙ্কশেখর গঙ্গোপাধ্যায় পরিচালিত একটি বাংলা স্বল্প দৈর্ঘ্য চলচ্চিত্র।  'মনে রেখো', রবীন্দ্রনাথের কবিতার কোলাজ অবলম্বনে তৈরী কবিতা-চলচ্চিত্র। যার মূল চরিত্র রবীন্দ্রনাথের নতুন বৌঠান কাদম্বরী দেবী। কলকাতায় এটিই প্রথম এই ঘরানার কাজ।

প্লট 
কাহিনি আবর্তিত হয়েছে ঠাকুর বাড়ির মেয়েদের ওপর গবেষণা করতে আসা একটি ছেলেকে ঘিরে। গবেষণা করতে গিয়ে যে তার নিজের বাড়িতে বারবার কাদম্বরীকে দেখতে শুরু করে ৷কাদম্বরীর মৃত্যু তাকে তাড়িয়ে বেড়ায়। অসুস্থ হয়ে যায় সে। সুস্থ করে তুলতে সেই বাড়িতেই রিক্রিয়েট করা হয় রবীন্দ্রনাথ ও তার বৌঠানের বন্ধুতা।

অভিনয়ে 

 অনন্যা খ্যাঁদা ভট্টাচার্য – কাদম্বরী দেবী
 গৌরব দাস – রবীন্দ্রনাথ ঠাকুর
 সত্যজিৎ বিশ্বাস – মানসিক রোগী

সম্মাননা 
হায়দরাবাদের লিটারারি ফেস্টিভ্যাল ২০১৯এ 'ট্রান্স ভার্স' ’  বিভাগে  ভারত, ফ্রান্স, পর্তুগাল, ব্রাজিল এবং আয়ারল্যাণ্ডের  আমন্ত্রিত আট  জন শিল্পীর মধ্যে ছিলেন কলকাতার চলচ্চিত্র পরিচালক  মৃগাঙ্কশেখর গঙ্গোপাধ্যায়।  সেখানে প্রদর্শিত হল তার পরিচালিত কবিতা-চলচ্চিত্র 'মনে রেখো'।

তথ্যসূত্র

বহিঃসংযোগ 

 Mone Rekho(2018)

ভারতীয় চলচ্চিত্র
বাংলা ভাষার চলচ্চিত্র
কবিতা অবলম্বনে চলচ্চিত্র
ভিখারিণী

"ভিখারিণী" রবীন্দ্রনাথ ঠাকুর দ্বারা লেখা তার প্রথম ছোট গল্প। গল্পটি ১৮৭৭ সালে ভারতী পত্রিকায় সর্বপ্রথম প্রকাশিত হয় তথা এটি বাংলা ভাষায়লেখা প্রথম ছোটগল্প। ভিখারিণী রবি ঠাকুরের লেখা প্রথম ছোটগল্প, যেটির প্রকাশনার সময় তার বয়স ছিল মাত্র ১৬ বছর।

গল্প 
কাশ্মীরের উপর ভিত্তি করে লেখা এই ছোটগল্পটির মূল চরিত্রগুলি হলো অমর সিংহ ও কমল দেবী। এরা দুজন এক সাথে বড় হয়ে ওঠে ও একেঅপরের ঘনিষ্ঠ বন্ধু। কমলের পিতা তাদের গ্রামে একজন সুপ্রসিদ্ধ ব্যক্তি এবং অমরের পিতা হলেন রাজার সেনায় একজন সেনাপতি। তাদের দুজনের পরিবার তাদের বিবাহের ব্যবস্থা করে। কমলের পিতার মৃত্যুর পর তাদের পরিবারের আর্থিক অবস্থা শোচনীয় হয়ে পড়ে।

তথ্যসূত্র

বহিঃসংযোগ 

রবীন্দ্রনাথ ঠাকুরের ছোটগল্প
ডেভিড নেরেস

ডেভিড নেরেস ক্যাম্পোস (জন্ম ৩ মার্চ ১৯৯), ডেভিড নেরেস হিসেবেই বেশিরভাগ পরিচিত, হলেন একজন ব্রাজিলীয় পেশাদার ফুটবলার যিনি ডাচ্ জনপ্রিয় ফুটবল ক্লাব এজাক্স-এর হয়ে একজন ফরওয়ার্ড হিসেবে খেলে থাকেন।

ক্লাব খেলোয়াড়ী জীবন

সাও পাওলো
জন্ম, ব্রাজিলের অন্যতম শহর সাও পাওলো'তে, ২০০৭ সালে, মাত্র ১০ বছর বয়সে নেরেস তার জন্মভূমি শহরের ফুটবল ক্লাব সাও পাওলো এফসির কিশোর বিভাগে যোগদান করেন। ২০১৬ সালের ফেব্রুয়ারি মাসে, একই বছর আয়োজিত অনূর্ধ্ব-২০ কোপা লির্বারটেডোস প্রতিযোগিতাটিতে তাকে প্রায় প্রতিটি ম্যাচে প্রতিনিয়ত খেলানোর পরবর্তীকালে, তিনি কাধঁ'এ আঘাতপ্রাপ্ত হন এবং যেটি তাকে কয়েক মাসের জন্য সাইড বেঞ্চে বসে খেলা উপভোগ করতে বাধ্য করে।

২০১৬ সালের ২২শে অক্টোবর, নেরেস তার প্রথম গোলটি করেন, ঘরের মাঠে আরেক ক্লাব পোন্টে প্রেটা-এর বিপক্ষে ২-০ গোলে জয় পাওয়া খেলাটিতে সর্বশেষ গোলটি তিনি তাদের জালে জড়ান। ১৪ দিন পরে তিনি তার দ্বিতীয় গোলটি করেন, ঘরের মাঠে হওয়া খেলাটিতে স্থানীয় ভয়ানক ফুটবল ক্লাব করিন্থিয়ান্স'কে ৪-০ গোলে ছত্রভঙ্গ করার দিনে তিনি ম্যাচের দ্বিতীয় গোলটি করেন।

এজাক্স
২০১৭ সালের ৩০শে জানুয়ারী, নেরেস নেদারল্যান্ডের ঘরোয়া ফুটবল লিগের জনপ্রিয় ফুটবল ক্লাব এজাক্স-এ বিভিন্ন সংবাদ মাধ্যমে প্রকাশিত তথ্য অনুযায়ী €১২ মিলিয়ন ইউরোর বিনিময়ে যোগদান করেন।

খেলোয়াড়ী জীবনের পরিসংখ্যান

ক্লাব

তথ্যসূত্র

বহিঃসংযোগ

১৯৯৭-এ জন্ম
জীবিত ব্যক্তি
সাও পাওলো থেকে আগত খেলোয়াড়
ব্রাজিলীয় ফুটবলার
ব্রাজিলের অনূর্ধ্ব-২০ আন্তর্জাতিক ফুটবলার
ব্রাজিলীয় অনূর্ধ্ব-২০ আন্তর্জাতিক ফুটবলার
ব্রাজিলের আন্তর্জাতিক যুব ফুটবলার
ফুটবল ফরোয়ার্ড
সাও পাওলো ফুটবলার
এরেডিভিজির খেলোয়াড়
এরস্টে ডিভিজির খেলোয়াড়
এএফসি এজাক্স ফুটবলার
জং এজাক্স ফুটবলার
ব্রাজিলীয় প্রবাসী ফুটবলার
ব্রাজিলের আন্তর্জাতিক ফুটবলার
নেদারল্যান্ডসে বসবাসরত ব্রাজিলীয় প্রবাসী ফুটবলার
ফুটবল ক্লাব শাখতার দোনেৎস্কের খেলোয়াড়
২০১৯ কোপা আমেরিকার খেলোয়াড়
সাও পাওলোর ফুটবলার
কাম্পেওনাতো ব্রাজিলেইরো সেরিয়ে আ-এর খেলোয়াড়
সাও পাওলো ফুটবল ক্লাবের খেলোয়াড়
এএফসি আয়াক্সের খেলোয়াড়
ইয়ং আয়াক্সের খেলোয়াড়
স্পোর্ট লিসবোয়া বেনফিকার খেলোয়াড়
প্রিমেইরা লিগার খেলোয়াড়
নেদারল্যান্ডসে প্রবাসী ফুটবলার
ইউক্রেনে প্রবাসী ফুটবলার
কোপা আমেরিকা বিজয়ী খেলোয়াড়
ব্রাজিলীয় পুরুষ ফুটবলার
ফুটবল উইঙ্গার
সেরিয়ে আ-এর খেলোয়াড়
সোচেতা স্পোর্তিভা কালচো নাপোলির খেলোয়াড়
পর্তুগালে ব্রাজিলীয় প্রবাসী ক্রীড়াবিদ
ইতালিতে ব্রাজিলীয় প্রবাসী ক্রীড়াবিদ
ইতালিতে প্রবাসী ফুটবলার
কমোরীয় ভাষা

কমোরীয় (শিকোমরি বা শিমাসিওয়া, "দ্বীপপুঞ্জের ভাষা") হল একটি বান্টু ভাষা যা ভারত মহাসাগরের একটি দ্বীপ দেশ কোমোরোস রাষ্ট্রের কথ্য ভাষা। সেই সাথে এটি মোজাম্বিক এবং মাদাগাস্কার-এও প্রচলিত, যেখানে এটিও একটি সরকারী ভাষা। এটি আরবী লিপিতে লেখা হয়।

তথ্যসূত্র 

কোমোরোসের ভাষা
সোয়াহিলি ভাষা
মায়োত
হাসিমারা

হাসিমারা ভুটান সীমান্তের কাছে ভারতের পশ্চিমবঙ্গ রাজ্যের আলিপুরদুয়ার জেলার একটি ছোট শহর। শহরটি সমুদ্রতল থেকে ১০৯ মিটার উচ্চতায় সর্বোচ্চ ২৬°৪৫' উত্তর অক্ষাংশ এবং ৮৯°২০' পূর্ব দ্রাঘিমাংশে অবস্থিত। শহরটির জনসংখ্যা প্রায় ৪০,০০০ জন (২০০১ সালের আদমশুমারি অনুযায়ী)।

ভৌগোলিক অবস্থান 
শহরটি জেলা কেন্দ্রীয় ডুয়ার্স অঞ্চলে অবস্থিত এবং চা বাগান দ্বারা বেষ্টিত। শহরটি ভুটানের প্রবেশ দ্বার হিসাবে পরিচিত ফুন্টসলিং শহর যাওয়ার পথে এবং সীমান্ত থেকে মাত্র ১৭ কিলোমিটার দূরে অবস্থিত।

পরিবহন 
নতুন জলপাইগুড়ি-আলিপদদুয়ার-সামুকাল্লা রোড লাইনে অবস্থিত হাসিমারা রেলওয়ে স্টেশন (কোড: এইচএসএ) শহরটি এই শহরে অবস্থিত। এই রেলপথটি মিটার গেজ ছিল এবং ২003 সালে বিস্তৃত গেজে রূপান্তরিত হয়েছিল। সিয়ালদাহ-আলিপুরদুয়ার জনের মতো অনেক গুরুত্বপূর্ণ ট্রেন। কঞ্চংকান এক্সপ্রেস, গুয়াহাটি-আলিপুরদুয়ার-রঞ্চি এক্সপ্রেস, পটনা-কামখায় ক্যাপিটাল এক্সপ্রেস, মহানন্দ এক্সপ্রেস (15483/15484), আলিপুরদুয়ার-নিউ আলিপুরদুয়ার ইন্টারসিটি এক্সপ্রেস হাসিমারা দিয়ে পাস করে।

হাসিমারা জেলা সদর আলিপুরদুয়ার এবং সিলেটগুরি, আলিপুরদুয়ার, কুওচ বিহার ও ফুয়েনসোলিং ভুটানের মতো উত্তরবঙ্গের অন্যান্য শহরগুলিতে ঘন ঘন বাস পরিষেবাগুলির সাথে সংযুক্ত।

হাসিমারা এয়ার ফোর্স স্টেশন 
হাসিমারা এয়ার ফোর্স স্টেশন ভারতীয় বিমানবাহিনীর একটি বিমানবন্দর যেখানে নং ২ স্কোয়াড্রন আইএএফ ভিত্তিক। বিমানবন্দর বেসামরিক ফ্লাইট খোলা নেই। নিকটতম বেসামরিক বিমানবন্দরটি সিলিগুরির পশ্চিমে বাগডোগরা বিমানবন্দর। (ঘটনাচক্রে বাগডোগরা ভারতীয় বিমান বাহিনীর একটি বিমানবন্দরও রয়েছে তবে আইএএফ বাগদোগ্রে বেসামরিক বিমানের অনুমতি দেয়।)

তথ্যসূত্র

বহিঃসংযোগ

আলিপুরদুয়ার জেলার শহর ও নগর
পশ্চিমবঙ্গের শহর
ধূমকেতু এক্সপ্রেস

ধূমকেতু এক্সপ্রেস  (ট্রেন নং ৭৬৯/৭৭০) বাংলাদেশ রেলওয়ে পরিচালিত আন্তঃনগর ট্রেনসমূহের মাঝে অন্যতম একটি ট্রেন। ট্রেনটি বাংলাদেশের রাজধানী ঢাকা থেকে বাংলাদেশের অন্যতম মহানগরী রাজশাহীর মাঝে যাতায়ত করে। এটি একটি বিলাসবহুল আন্তঃনগর ট্রেন। ২০১৬ সালের ১৪ নভেম্বর ট্রেনটিকে ভারতীয় এলএইচবি কোচ দেওয়া হয়। ২০২৩ সাল থেকে ট্রেনটি নতুন চাইনিজ CRRC কোচে চলাচল শুরু করেছে।

সময়সূচি 
বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ জানুয়ারি হতে কার্যকর। সময়সূচি সর্বশেষ হালনাগাদ করা হয় ২২ জুন, ২০২৫।

ইতিহাস  
এই ট্রেনটি ২০০৭ সালে ২ অক্টোবর চালু হয় । চালু হওয়ার প্রথম দিকে ট্রেনটি রাজশাহী-ঢাকা-রাজশাহী রুটে স্বল্প যাত্রা বিরতি দিয়ে চলাচল করতো। শুরুতে রাজশাহী ছেড়ে প্রথম স্টপেজ ছিলো চাটমোহর। এরপর যথাক্রমে বড়াল ব্রিজ, উল্লাপাড়া, সদানন্দনপুর, সয়দাবাদ (অপারেশন যাত্রাবিরতি), জয়দেবপুর, বিমানবন্দর এবং সর্বশেষ ঢাকা। বর্তমানে বিভিন্ন আন্দোলন ও অবরোধের প্রেক্ষিতে স্টপেজ যুক্ত হয়েছে, আড়ানী, আব্দুলপুর, ঈশ্বরদী বাইপাস, জামতৈল, ইব্রাহিমাবাদ, টাঙ্গাইল।

যাত্রাবিরতি 
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)

 ঢাকা বিমানবন্দর রেলওয়ে স্টেশন
 জয়দেবপুর জংশন
 টাঙ্গাইল (শুধু ৭৬৯-এর জন্য)
 বঙ্গবন্ধু সেতু পূর্ব জংশন
 শহীদ এম মনসুর আলী
 জামতৈল জংশন (শুধু ৭৬৯-এর জন্য)
 উল্লাপাড়া (শুধু ৭৬৯-এর জন্য)
 বড়ালব্রীজ
 চাটমোহর
 ঈশ্বরদী বাইপাস (শুধু ৭৬৯-এর জন্য)
 আব্দুলপুর জংশন
 আড়ানী

তথ্যসূত্র

বহিঃসংযোগ 

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
সুন্দরবন এক্সপ্রেস

সুন্দরবন এক্সপ্রেস (ট্রেন নম্বর ৭২৫/৭২৬) খুলনা এবং ঢাকা শহরের মাঝে চলাচলকারী একটি আন্তঃনগর ট্রেন। বাংলাদেশের ইতিহাসে প্রথম যাত্রীবাহী বাণিজ্যিক ট্রেন হিসেবে স্বপ্নের পদ্মা সেতু পাড়ি দেওয়া দেশের অন্যতম জনপ্রিয় ট্রেনটি ২০০৩ সালের ১৭ আগস্ট থেকে ঢাকা-খুলনা রেলপথে যাত্রীসেবা দিয়ে আসছে।

ট্রেনের রুট 
২০০৩ সালের ১৭ আগস্ট ঢাকা-খুলনা রেলপথে যাত্রা শুরু করে সুন্দরবন এক্সপ্রেস। তখন থেকে যমুনা সেতু হয়ে চলাচল করতো ট্রেনটি। দীর্ঘ ২০ বছর ধরে যমুনা সেতু হয়ে চলাচল করা ট্রেনটি ৮ জেলার মানুষের জনপ্রিয়তা অর্জন করেছে। যমুনা সেতু হয়ে দীর্ঘ ২০ বছর চলার পর ২০২৩ সালের ১লা নভেম্বর থেকে ট্রেনটি পদ্মা সেতু হয়ে চলাচল শুরু করেছে। বর্তমানে নতুন রুটেও ট্রেনটির জনপ্রিয়তা কমেনি, বরং বেড়েছে।

পরিসংখ্যান বলছে,
যমুনা সেতু দিয়ে ট্রেনটির ঢাকা থেকে খুলনা যেতে প্রায় ৯ ঘন্টা লাগতো, যেখানে পদ্মা সেতু দিয়ে ট্রেনটি সাড়ে ৭ ঘন্টায় ঢাকা থেকে খুলনা যেতে পারছে।

ট্রেনের নামকরণ 
বাংলাদেশের দক্ষিণ-পশ্চিমাঞ্চলে খুলনা, সাতক্ষীরা ও বাগেরহাট জেলায় অবস্থিত বিশ্বের বৃহত্তম ম্যানগ্রোভ বন "সুন্দরবন" এর নামানুসারে ট্রেনটির নামকরণ করা হয় সুুুন্দরবন এক্সপ্রেস।

সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো।)

ঢাকা টু খুলনা: 
সুন্দরবন এক্সপ্রেস ঢাকা কমলাপুর রেলওয়ে স্টেশন থেকে প্রতিদিন সকাল ৮টা ১৫ মিনিটে যাত্রা শুরু করে এবং খুলনায় পৌঁছায় দুপুর ৩টা ৫০ মিনিটে।

খুলনা টু ঢাকা: 
অপরদিকে, খুলনা থেকে প্রতিদিন রাত ৯টা ৪৫ মিনিটে যাত্রা শুরু করে, এবং ঢাকায় পৌঁছায় ভোর ৫টা ১০ মিনিটে। 

নিম্নে পদ্মা সেতু  রুটে চলাচল করার ক্ষেত্রে সময়সূচি কিছুটা পরিবর্তন করা হয়েছে।

যাত্রাবিরতি 
৭২৫/৭২৬ নং সুন্দরবন এক্সপ্রেস ট্রেনটি ১ নভেম্বর ২০২৩ইং থেকে পদ্মা সেতু হয়ে চলাচল করে। আগে এই ট্রেনটি ঢাকা বিমানবন্দর - জয়দেবপুর জংশন - যমুনা সেতু - ঈশ্বরদী জংশন হয়ে  চলাচল করতো।

বর্তমান রুটে যাত্রাবিরতিসমূহ:
 খুলনা প্রারম্ভিক/গন্তব্য
 দৌলতপুর 

 যশোর জংশন
 মোবারকগঞ্জ
 কোটচাঁদপুর
 দর্শনা হল্ট (শুধু ৭২৬ এর জন্য)
 চুয়াডাঙ্গা
 আলমডাঙ্গা
 পোড়াদহ জংশন
 কুষ্টিয়া কোর্ট
 পাংশা
 রাজবাড়ী
 ফরিদপুর
 ভাঙ্গা
 ঢাকা প্রারম্ভিক/গন্তব্য

রোলিং স্টক 
সুন্দরবন এক্সপ্রেস ১৩টি এলএইচবি কোচ নিয়ে চলাচল করতো কিন্তু বর্তমানে চীন থেকে আনা আধুনিক CRRC কোচ নিয়ে চলাচল করছে। এতে ২টি এসি বার্থ, ৪টি এসি স্নিগ্ধা চেয়ার কোচ,৪টি নন-এসি শোভন চেয়ার আর ২টি খাবার গাড়ি ও ১টি পাওয়ার কার নিয়ে মোট ১৩টি CRRC কোচ চলাচল করে। এবং এই ট্রেনটি ৬৬০০ সিরিজের EMD লোকোমোটিভ নিয়ে চলাচল করে।

তথ্যসূত্র 

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
বাংলাদেশের যাত্রীবাহী রেল পরিবহন
সীমান্ত এক্সপ্রেস

সীমান্ত এক্সপ্রেস (ট্রেন নং ৭৪৭/৭৪৮) বাংলাদেশ রেলওয়ে পরিচালিত আন্তঃনগর ট্রেন। ট্রেনটি খুলনা থেকে চিলাহাটি রুটের ২য় আন্তঃনগর ট্রেন। যা উত্তরবঙ্গের সাথে দক্ষিণবঙ্গের সরাসরি সংযোগ স্থাপন করে। এটি রাত্রীকালীন ট্রেন হ‌ওয়ায় নাইট কিং ছদ্মনামে পরিচিত।

বহিঃসংযোগ

বাংলাদেশের নামযুক্ত যাত্রীবাহী ট্রেন
২০০৪-এ চালু রেল পরিষেবা

সময়সূচী 
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)

যাত্রাবিরতি 
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
 দৌলতপুর
 নওয়াপাড়া
 যশোর রেলওয়ে স্টেশন
 মোবারকগঞ্জ রেলওয়ে স্টেশন
 কোটচাঁদপুর
 দর্শনা হল্ট
চুয়াডাঙ্গা রেলওয়ে স্টেশন
আলমডাঙ্গা রেলওয়ে স্টেশন
 পোড়াদহ জংশন
 ভেড়ামারা
 ঈশ্বরদী জংশন
নাটোর
 সান্তাহার জংশন
 আক্কেলপুর
জয়পুরহাট
বিরামপুর
 ফুলবাড়ী
 পার্বতীপুর জংশন
সৈয়দপুর
নীলফামারী
ডোমার

রোলিং স্টক
সীমান্ত এক্সপ্রেস ট্রেনটি ইন্দোনেশিয়ার তৈরি  পুরাতন সাদা ইনকা কোচ নিয়ে চলাচল করত ।

কিন্তু বর্তমানে ট্রেনটি ইন্দোনেশিয়া থেকে আনা ২০১৬ সালের লাল-সবুজ পিটি ইনকা কোচ নিয়ে চলাচল করছে।

খুলনা ও চিলাহাটি উভয়প্রান্ত থেকে ২টি রেক সীমান্ত এক্সপ্রেস হয়ে রাতের বেলা এবং  রূপসা এক্সপ্রেস হয়ে দিনের বেলায় চলাচল করে।

তথ্যসূত্র 

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
বাংলাদেশের যাত্রীবাহী রেল পরিবহন
১৯৮৮-এ চালু রেল পরিষেবা
স্বামী বিবেকানন্দের ভারত পরিভ্রমণ (১৮৮৮-১৮৯৩)

১৮৮৮ সালে স্বামী বিবেকানন্দ বরানগর মঠ থেকে এক পরিব্রাজক সন্ন্যাসীর বেশে ভারত পরিক্রমায় যাত্রা করেন। পরিব্রাজকের সন্ন্যাস জীবনে যেমন "কোনও নির্দিষ্ট বাসস্থান বা কোনও প্রকারের পিছুটান থাকে না এবং তিনি যেমন স্বাধীনভাবে সম্পূর্ণ অচেনা এক মানুষ হিসেবে যত্রতত্র গমন করেন", বিবেকানন্দও ঠিক সেইভাবেই ভারত পরিক্রমা করেছিলেন। সেই সময় তাঁর সম্বল ছিল শুধুমাত্র একটি কমণ্ডলু, একটি লাঠি এবং তাঁর প্রিয় দুই বই: ভগবদ্গীতা ও দি ইমিটেশন অফ ক্রাইস্ট। দীর্ঘ পাঁচ বছরের এই ভারত পরিভ্রমণ কালে তিনি বিভিন্ন বিদ্যাচর্চাকেন্দ্র পরিদর্শন করেন এবং বিভিন্ন ধরনের ধর্মীয় মতবাদ ও সামাজিক রীতিনীতির সঙ্গে নিজেকে পরিচিত করে তোলেন। এই সময় বিবেকানন্দ প্রধানত ভিক্ষা করে জীবনধারণ করতেন এবং কখনও পায়ে হেঁটে, কখনও বা অনুরাগীদের কেটে দেওয়া টিকিটে রেলপথে ভ্রমণ করতেন। পণ্ডিত, দেওয়ান, রাজা, হিন্দু, মুসলমান, খ্রিস্টান, পারিয়ার (নিম্ন-বর্ণীয় মজুর শ্রেণি) ও উচ্চপদস্থ সরকারি কর্মচারী সহ বিভিন্ন ধর্মমতে বিশ্বাসী ও সমাজের বিভিন্ন শ্রেণির ভারতীয়দের সঙ্গে তাঁর সাক্ষাৎ ঘটে। তাঁদের সঙ্গে সময় কাটিয়ে দুঃখে দিন কাটানো দরিদ্র সাধারণ মানুষের প্রতি তাঁর মনে সহানুভূতি জাগে এবং তিনি জাতির সার্বিক উন্নতির আশু প্রয়োজনীয়তা উপলব্ধি করেন।

পাদটীকা

তথ্যসূত্র

গ্রন্থপঞ্জি

 
 
 
 
 
 
 
 
 
 
 
 
 
 
 
 
 
 

স্বামী বিবেকানন্দ
ব্লুমফন্টেইন

ব্লমফাটিন দক্ষিণ আফ্রিকার বিচারালয় সংক্রান্ত রাজধানী ও গুরুত্বপূর্ণ শহর।

ইতিহাস
এ শহরের গোড়াপত্তন হয় ১৮৪৬ সালে।

আয়তন
ব্লমফাটিন শহর এর আয়তন ২৩৬.১৭ বর্গ কিমি বা ৯১.১৯ বর্গমাইল। কিন্তু মহানগর এর আয়তন ৬২৮৩.৯৯ বর্গ কিমি বা ২৪২৬.২৬ বর্গমাইল।

গ্যালারি

তথ্যসূত্র 

দক্ষিণ আফ্রিকার শহর
দক্ষিণ আফ্রিকার প্রাদেশিক রাজধানী
আফ্রিকার রাজধানী
নবদ্বীপ ধাম রেলওয়ে স্টেশন

নবদ্বীপ ধাম রেলওয়ে স্টেশন হল পূর্ব রেল জোনের ব্যান্ডেল কাটোয়া রেলপথের একটি রেলওয়ে স্টেশন। ভারতের পশ্চিমবঙ্গ রাজ্যের নদিয়া জেলার অন্তর্গত স্টেশনটি নবদ্বীপ এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) এবং এক্সপ্রেস ট্রেনগুলি রেলওয়ে স্টেশনের উপর দিয়ে যায়।

ইতিহাস 
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া  শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়।

অবস্থান
নবদ্বীপ ধাম রেলওয়ে স্টেশন পশ্চিমবঙ্গের নবদ্বীপ শহরের পশ্চিমে অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১১৩  কিলোমিটার ও হাওড়া থেকে ১০৫ কিমি দুরে অবস্থিত এবং ব্যান্ডেল থেকে ৬০ কিমি দূরে নদিয়া জেলায় অবস্থিত।

এই রেলওয়ে স্টেশনটি নদিয়া ও পশ্চিমবঙ্গের গুরুত্বপূর্ণ রেলওয়ে স্টেশনগুলির একটি।

প্রধান ট্রেন 

 কলকাতা-গুয়াহাটি গরীবরথ এক্সপ্রেস
 তিস্তা তোর্সা এক্সপ্রেস
 কামরূপ এক্সপ্রেস
 রাধিকাপুর এক্সপ্রেস
 হাওড়া-মালদা টাউন ইন্টারসিটি এক্সপ্রেস (ভায়া- আজিমগঞ্জ) 
 নবদ্বীপ ধাম - বালুরঘাট / মালদা টাউন এক্সপ্রেস
 হাটেবাজারে এক্সপ্রেস
 হাওড়া- কাটিহার এক্সপ্রেস
 কলকাতা - ডিব্রুগড় এক্সপ্রেস
 হাওড়া - বালুরঘাট এক্সপ্রেস
 নিউ জলপাইগুড়ি- দিঘা পাহাড়িয়া এক্সপ্রেস 
 পুরী - কামাখ্যা এক্সপ্রেস (ভায়া হাওড়া)
 হাওড়া - আজিমগঞ্জ প্যাসেঞ্জার
 শিয়ালদহ - জঙ্গীপুর ডেমু

পরিকাঠামো 
দ্বৈত রেল ট্র্যাক স্থাপন করার পর রেলওয়ে স্টেশনে ৪ টি প্ল্যাটফর্ম রয়েছে।

বৈদ্যুতিকীকরণ 
কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে।

তথ্যসূত্র

বহিঃসংযোগ

নদিয়া জেলার রেলওয়ে স্টেশন
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হাওড়া রেলওয়ে বিভাগ
১৯১৩-এ ভারতে চালু রেলওয়ে স্টেশন
প্রচ্ছন্ন এবং প্রকট নাস্তিক্যবাদ

প্রচ্ছন্ন নাস্তিক্যবাদ () এবং প্রকট নাস্তিক্যবাদ () হচ্ছে নাস্তিক্যবাদের একটি প্রকার। জর্জ এইচ.স্মিথ' এথিজম: দ্য কেস এগেইন্সট গডে, "প্রচ্ছন্ন নাস্তিক্যবাদ" কে সংজ্ঞায়িত করেছেন "সচেতনভাবে ঐশ্বরিক বিশ্বাসকে প্রত্যাখান না করেই ঐশ্বরিক বিষয়কে অবিশ্বাস করা এবং "প্রকট নাস্তিক্যবাদ"কে সংজ্ঞায়িত করা হয়েছে সচেতনভাবে ঐশ্বরিক বিশ্বাসকে প্রত্যাখ্যান করা। প্রকট নাস্তিকরা ঈশ্বরের ব্যাপারে সচেতন এবং সচেতনতার সাথেই তা প্রত্যাখান করে। প্রচ্ছন্ন নাস্তিকরা যদিও ঈশ্বরে বিশ্বাস করে না কিন্তু ঈশ্বর বিশ্বাস কে সম্পূর্ণভাবে প্রত্যাখ্যান করে না এবং ঈশ্বর নিয়ে অধিকতর চিন্তা করে না।

প্রচ্ছন্ন নাস্তিক্যবাদ
সচেতনভাবে ধর্মীয় বিশ্বাসকে প্রত্যাখ্যান না করে "ধর্মীয় বিশ্বাসের অনুপস্থিতিই" হলো প্রচ্ছন্ন নাস্তিক্যবাদ। "ধর্মীয় বিশ্বাসের অনুপস্থিতি" বলতে বুঝানো হয় সকল প্রকার দৈবশক্তি তে অবিশ্বাস। যে সমস্ত প্রাপ্ত বয়স্ক মানুষেরা দেব দৈত্যদের ব্যাপারে কোনো ধারণা রাখেন না অথবা যে সমস্ত প্রাপ্ত বয়স্ক মানুষেরা এই বিষয়ে কোন চিন্তা ভাবনা করেন নি বা শুনেননি তারা প্রত্যেকেই প্রচ্ছন্ন নাস্তিক্যবাদের শ্রেণিবিভাগ এর অন্তর্গত শিশু এবং সংশয়বাদী (যারা নিজেদেরকে এমনকি নাস্তিক নন বলে দাবি করেন) তারাও এই প্রচ্ছন্ন নাস্তিক্যবাদের অন্তর্গত। ১৭৭২ সালে ব্যারন ডি হলব্যাচ বলেছেন "সমস্ত শিশুই জন্মগত ভাবে নাস্তিক কারণ তাদের ঈশ্বর সম্পর্কে কোন ধারনাই নেই"। স্মিথ নবজাতক শিশুর ব্যাপারে নিশ্চুপ থাকলেও তিনি পরিষ্কার ভাবে বলেছেন, "যেসব শিশুর দৈব শক্তির ব্যাপারে কোনো ধারনাই নেই তারা নাস্তিক":

প্রকট নাস্তিক্যবাদ 
স্মিথ লক্ষ করেন প্রকট নাস্তিক্যবাদের কিছু প্রণোদনা যৌক্তিক এবং কিছু যৌক্তিক নয় যেসব প্রণোদনা যৌক্তিক তা প্রসঙ্গে বলতে গিয়ে তিনি বলেন:

স্মিথ সমালোচনামূলক প্রকট নাস্তিক্যবাদ কে তিনটি ভাগে বিভক্ত করেন:
 "বিশ্বাসের স্বপক্ষে পর্যাপ্ত পরিমাণ প্রমাণ দেখানোর না পারার দরুণে; এমন একপ্রকার দৃষ্টিভঙ্গির উত্থান ঘটা যার মতে  "আমি কোন প্রকার  ঈশ্বর অথবা অতিপ্রাকৃত শক্তিতে বিশ্বাস করি না। প্রমাণের অপর্যাপ্ততার কারণে প্রকট নাস্তিকেরা মনে করেন অতিপ্রাকৃত শক্তিতে বিশ্বাসের কোন কারণ নেই;
 "ক্রিস্টান ধর্মের মত সুনির্দিষ্ট ঈশ্বর সম্বন্ধে ধারণা লাভের পর" যখন ব্যক্তির বিচার মতে কিছু বিষয় আপাতবিরোধী বা অযৌক্তিক; তখন এমন একপ্রকার দৃষ্টিভঙ্গির উত্থান ঘটা যার মতে, "ঈশ্বরের কোন অস্তিত্ব নেই" বা "ঈশ্বরের অস্তিত্ব থাকা অসম্ভব";
 "ঈশ্বরের ধারণা টাই হলো এক প্রকার নির্বুদ্ধিতা" এরূপ দৃষ্টিভঙ্গি থেকে "ঈশ্বরের অস্তিত্ব আছে কি নেই সে সম্পর্কে আলোচনা থেকে বিরত থাকা"।

আর্নেস্ট নাগেল তার "ফিলোসফিক্যাল এথিজম" নামক গবেষণাপত্রে প্রকট নাস্তিক্যবাদের সংজ্ঞা দেন এবং আলোচনা করেন:

নাগেল তার "ফিলোসফিক্যাল এথিজম" এ স্মিথের "প্রকট নাস্তিক্যবাদ" এর তিনটি শ্রেণিবিভাগের সাথে মোটাদাগে সহমত থাকলেও তিনি গবেষণাপত্রে "প্রকট" শব্দটি ব্যবহার করেন নি।

আরো দেখুন 
 অজ্ঞেয়বাদ
 ঔদাসীন্যবাদ
 Ignosticism
 Nontheism

আরো পড়ুন
 Implicit theism in the social science of belief and nonbelief 
 An introduction to atheism secularity and science
Implicit Religion? 
Are atheists implicit theists?

তথ্যসূত্র 

Atheism
Philosophy of religion
নাস্তিক্যবাদ
ধর্মীয় দর্শন